Sit em Juni 2009 gits z Vindonissa de so gnennti Legionärspfad. D Bsucher sollte sich derbi i d Ziit vo de Römer zruck versetze. De Legionärspfad het verschidnigi Statione und fangt bi de Contubernia a, de Unterkünft vo de römische Legionär. Di zweiti Schtation isch bim Weschttor un die dritti in de Cloaca Maxima. Di Abwasserleitig isch parallel zu de weschtliche Lagermuur gloffe un het d Kloake Richtig Aare ableitet. En Teil de de Cloaca Maxima isch uf em Legionärspfad begehbar. Da Pfad goht dann witer zum Nordtor, wo nach de noischte Ergebnis vo de Archäologe vermutlich numme bauet worde-n-isch, wil alli Römerlager es Nordtor gha hei. Wäge de Fund, wo s unterhalb vom Tor git, weiss me hüt, dass s Nordtot ehnder als "Müllkippe" bruucht worde-n-isch. Au de Frühner a de Aare vermutete Hafe hets schints nöd gäh.[1].